text: نئیدہلی12جون۔جل شکتی کے مرکزی وزیر جناب گجیندر سنگھ شیخاوت نے نئی دلی میں آبی وسائل ، پینے کے پانی اور حفظان صحت کے انتظام نیز پی ایچ ای ڈی کےبارے میں تمام ریاستی وزیروں اور ریاست کے پرنسپل سکریٹریوں کے ساتھ میٹنگ کی ۔اس میٹنگ میں خاص توجہ مختلف ریاستوں کی طرف سے ملک میں پینے کے پانی اور حفظان صحت کے شعبوں کے لئے کئے جانے والے اقدامات اور لائحہ عمل پر دی گئی ۔ اس کے علاوہ اس بات کا بھی جائزہ لیا گیا کہ آنے والے مانسون کے آنے والے مہینوں میں ان ریاستوں نے بارش کے پانی کو محفوظ رکھنے کے لئے کیا کیا تیاریاں کی ہیں۔24 ریاستوں کی آبی اور حفظان صحت کی وزارتوں نے میٹنگ میں شرکت کی تاکہ اپنے اپنے منصوبوں کی تفصیلات پیش کرسکیں۔